[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 1.4.2011

COM(2011) 178 τελικό

2009/0060/A (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 294 παράγραφος 7 στοιχείο γ) της συνθήκης για τη λ ειτουργία της Ευρωπαϊκής Ένωσης επί των τροπολογιών του Ευρωπαϊκού Κοινοβουλίου στη θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1905/2006 για τη θέσπιση μηχανισμού χρηματοδότησης της αναπτυξιακής συνεργασίας

2009/0060/A (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης επί των τροπολογιών του Ευρωπαϊκού Κοινοβουλίου στη θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1905/2006 για τη θέσπιση μηχανισμού χρηματοδότησης της αναπτυξιακής συνεργασίας

1. Εισαγωγή

Το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης προβλέπει ότι η Επιτροπή γνωμοδοτεί επί των τροπολογιών τις οποίες προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει στη συνέχεια τη γνώμη της επί των τροπολογιών που πρότεινε το Κοινοβούλιο.

2. Ιστορικό

Ημερομηνία διαβίβασης της πρότασης στο Κοινοβούλιο και στο Συμβούλιο: 21 Απριλίου 2009

Έγγραφο COM(2009) 194 τελικό – 2009/0060A COD [Διορθωτικό της 30ής Νοεμβρίου 2009, τροποποιηθέν την 1η Δεκεμβρίου 2009 (έναρξη ισχύος της συνθήκης της Λισαβόνας)]

Ημερομηνία γνωμοδότησης του Κοινοβουλίου σε πρώτη ανάγνωση: 21 Οκτωβρίου 2010

Ημερομηνία διαβίβασης της τροποποιημένης πρότασης στο Κοινοβούλιο και στο Συμβούλιο: ουδέν

Ημερομηνία της πολιτικής συμφωνίας σχετικά με τη θέση του Συμβουλίου: ουδέν

Ημερομηνία επίσημης έκδοσης της θέσης του Συμβουλίου: 10 Δεκεμβρίου 2010

Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση: 3 Φεβρουαρίου 2011

3. Σκοπός τησ προτασησ

Τα διάφορα χρηματοδοτικά μέσα της Ένωσης για την εξωτερική συνεργασία περιλαμβάνουν μια μικρή ασυνέπεια όσον αφορά τις εξαιρέσεις στην αρχή της μη επιλεξιμότητας της ενωσιακής χρηματοδότησης δαπανών σχετικών με φόρους, δασμούς και άλλες επιβαρύνσεις.

Ο κανονισμός (ΕΚ) αριθ. 1905/2006 για τη θέσπιση μηχανισμού χρηματοδότησης της αναπτυξιακής συνεργασίας και ο κανονισμός 1889/2006 για την καθιέρωση ενός χρηματοδοτικού μέσου για την προαγωγή της δημοκρατίας και των δικαιωμάτων του ανθρώπου παγκοσμίως δεν προβλέπουν καμία ευελιξία όσον αφορά τη μη επιλεξιμότητα παρόμοιων δαπανών για χρηματοδότηση. Τα άλλα μέσα προβλέπουν ότι η στήριξη της ΕΕ δεν μπορεί «καταρχήν» να χρησιμοποιηθεί για τη χρηματοδότηση των δαπανών αυτών. Επομένως, επιτρέπουν την ευελιξία κατά περίπτωση, και ο υπεύθυνος διατάκτης μπορεί, όπου απαιτείται, να αποφασίσει να δεχθεί την επιλεξιμότητα προς το συμφέρον της χρηστής δημοσιονομικής διαχείρισης και της ορθής υλοποίησης των προγραμμάτων και σχεδίων. Πράγματι, είναι σημαντικό να διατηρείται η ευελιξία εκεί όπου υπάρχει κίνδυνος να προκληθεί αδιέξοδο λόγω απουσίας μηχανισμών απαλλαγής ή λόγω δυσχέρειας στην εφαρμογή τους (εξαιτίας, παραδείγματος χάρη, της εξαιρετικής πολυπλοκότητας των διαδικασιών στη δικαιούχο χώρα, ή στην περίπτωση περιφερειακών σχεδίων).

Συνεπώς η Επιτροπή, στο πλαίσιο της ενδιάμεσης αναθεώρησης των χρηματοδοτικών μέσων για την εξωτερική δράση, πρότεινε να ευθυγραμμιστούν οι σχετικές διατάξεις των πράξεων DCI και EIDHR με τις υπόλοιπες πράξεις, με την προσθήκη της φράσης «καταρχήν» όσον αφορά τη μη επιλεξιμότητα των φόρων, δασμών και άλλων τελών, πράγμα που σηματοδοτεί τη δυνατότητα εξαιρέσεων οι οποίες θα ρυθμίζονται εσωτερικά με οδηγίες προς τους διατάκτες.

4. Γνώμη τησ Επιτροπής για τισ τροπολογιεσ του Ευρωπαϊκού Κοινοβουλίου

4.1. Τροπολογίες που έγιναν δεκτές από την Επιτροπή

Άνευ αντικειμένου

4.2. Τροπολογίες που απορρίφθηκαν από την Επιτροπή

Η Επιτροπή δεν δύναται να δεχθεί τις τροπολογίες που αφορούν πράξεις κατ’εξουσιοδότηση και θέματα επιτροπολογίας (αιτιολογική σκέψη 2α· άρθρα 17 παράγραφος 2, 21, 22 παράγραφος 3, 23, 33, 34 παράγραφος 1, 35, 35α, 35β).

5. Συμπέρασμα

Οι συζητήσεις με τους συννομοθέτες θα συνεχιστούν μετά τη δεύτερη ανάγνωση, ώστε να υπάρξει συνεργασία για την εξεύρεση μιας συναινετικής λύσης, η οποία, κατά προτίμηση, θα παρέχει ουσιαστικά δικαιώματα ελέγχου στο Ευρωπαϊκό Κοινοβούλιο μέχρι το τέλος της τρέχουσας περιόδου πολυετούς προγραμματισμού και θα διευρύνει τις δυνατότητες για την επόμενη, ενώ θα παρέχει τη δυνατότητα προσφυγής σε κατ’εξουσιοδότηση πράξεις σεβόμενη παράλληλα πλήρως τα κριτήρια του άρθρου 290 ΣΛΕΕ.